Liike – eMMä
Elän ihan pellossa (metsässä) vailla säännöllisiä harrastuksia. Ensimmäistä kertaa jätin kansalaisopistonkin tarjonnat kokonaan lukematta. Mökkiinnynkö liikaakin!
Liikkua ja opiskella voi ilman ohjattua toimintaa, vaan onko se tarpeeksi tehokasta?
Pystyykö elämää yksinkertaistamaan niin, että hyvinvoinnin eteen ei tarvitse riuhtaista itseään lähtemään ja tekemään? Miten saisi elämän soljumaan ilman kaiken opitun raksuttamista takaraivossa, suorittamispakon sanelemana, olemalla läsnä tekemisissään? Lapset sen osaavat. Ehkä kannattaa kuunnella myös pitkän iän eläneitä, katkeruudelle selkänsä kääntäneitä mummoja. Aamulla ylös ja taas uusi päivä, whaaat! mikä lahja.
Eiköhän joogakin ole kehittynyt eläinten venyttelyjä seuratessa. 🙂
Pai kirmailee, Nuusku juoksee oikopolkuja kotiin ja suunnittelee kivenpyöritystä pihassa.
Linssi oli sopivan likainen ja eläimillä meno päällä.
6.10.2013 7.10.2013 emmä
NuuskuPai
← Viidessadas postaus
Sunnuntaihuomenta →
6 kommenttia artikkeliin ”Liike”
8.10.2013 6.31
Oivallista! Taiji ainakin on saanut kuulemma alkunsa lintujen (kurkien) liikkeistä. Joku munkki oli jaksanut seurata touhua ja alkanut matkimaan niitä.
Liika harrastaminen voi myös olla rasittavaa.
8.10.2013 14.27
Ilmankos. Taiji on mielenkiintoinen laji, siinä mielikin lepää.
Harrastaminen ja sosiaaliset riennot tuntuvat joskus enemmän velvollisuudelta kuin iloiselta asialta. Kohtuus niissäkin.
8.10.2013 10.21
Ei minullakaan ole mitään kodin ulkopuolista harrastusta, kaikki ja sitä on ollut paljon elämän aikana, on jäänyt.
Vaan kotona voi kirjoittaa, maalata, tehdä käsitöitä, katsoa leffoja, olla. Ja joogatakin siinä samalla.
8.10.2013 14.33
Hyvä pointti. Jokaisessa elämänvaiheessa omat haasteensa.
Kaiken koetun pohjalta syntyy aina uutta.
Tuntuu hyvältä olla kotona ja ihmisiä voi tavata ilman kalenteriakin
8.10.2013 11.09
Kotonakin on kiva harrastaa ja kirmata metsässä mielin määrin 🙂
8.10.2013 14.39
Mutta jos vähän kuorolaulua tai jotain kuitenkin pitäisi harrastaa 😉
( meillä muuten on lauluporukka joka kokoontuu noin viisi kertaa vuodessa, muuten tulee hoilattua omin päin musiikkia kuunnellessa 😮 )